《题义门胡氏华林书院》
宋代·李巽

孝义门风累世修，帝恩旌表耀南州。
藏书不特延多士，贡幣仍闻亚列侯。
高阁声寒慈竹雨，小池香老瑞莲秋。
人来辱示朝贤什，吟咏浑消万斛愁。

作者简介：宋邵武军光泽人，字仲权。太宗太平兴国八年进士。博学能文，与王禹偁友善。为江西提点刑狱，明恕第一。后迁两浙转运使，卒于官。